CELEX: 62020TN0374
Language: et
Date: 2020-06-15 00:00:00
Title: Kohtuasi T-374/20: 15. juunil 2020 esitatud hagi – KM versus komisjon

3.8.2020   
            
            
               ET
            
            
               Euroopa Liidu Teataja
            
            
               C 255/34
            
         
      15. juunil 2020 esitatud hagi – KM versus komisjon
      (Kohtuasi T-374/20)
      (2020/C 255/45)
      Kohtumenetluse keel: saksa
      
         Pooled
      
      
         Hageja: KM (esindaja: advokaat M. Müller-Trawinski)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 7. oktoobri 2019. aasta otsus, mis sisaldub ametisse nimetava asutuse 20. märtsi 2020. aasta otsuses nr R/627/19, millega kostja keeldus määrmast hagejale toitjakaotuspensioni, ja kohustada kostjat tegema uus otsus, võttes arvesse Üldkohtu õiguslikku arvamust, ning määrama hagejale toitjakaotuspensioni;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide
                  Esimeses väites leiab hageja, et on diskrimineeriv, kui erisoolistelt paaridelt nõutakse, et nad oleks abielus, samas kui kõikide teiste paaride puhul piisab toitjakaotuspensioni saamiseks mis tahes vormis registreeritud püsivast kooselust.
               
            
                  2.
               
               
                  Teine väide
                  Teises väites leiab hageja, et Euroopa Liidu ametnike personalieeskirjade VIII lisa artikkel 18 koostoimes sama lisa artikliga 20 on diskrimineeriv ja seega kehtetu, sest samal ajal kui teenistuses oleva ametniku puhul piisab stabiilse suhte tõendamiseks ühest aastast abielust, et ametniku surma korral tekiks abikaasal õigus saada toitjakaotuspensioni, on alles pärast pensionile jäämist abiellunud ametnike abikaasadel vaja toitjakaotuspensioni saamiseks tõendada, et abielu kestis vähemalt viis aastat.